BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 9.1.2007 
COM(2006) 871 окончателен  
  
СЪОБЩЕНИЕ  НА КОМИСИЯТА  
Разработване  на общностна  политика  за гражданско  въздухоплаване  по 
отношение  на Канада  
 
BG 2   BG 1. ВЪВЕДЕНИЕ  
1.1. Традиционно  международният  въздушен  транспорт  се регулира  от двустранни  
споразумения  между  отделни  държави . Решенията  от 5 ноември  2002 г. на 
Съда  на Европейските  общности  обаче , наречени  „открити  небеса ”, бележат  
началото  на външна  авиационна  политика  на общностно  ниво . 
Както  беше  очертано  в Съобщението  на Комисията  “Разработване  на 
програма  за външна  авиационна  политика  на Общността ”1, целевите  
споразумения  между  Европейската  общност  и определени  трети  страни  ще 
имат  значителната  добавена  стойност  за създаването  на нови  икономически  
възможности  чрез отваряне  на пазарите  и насърчаване  на инвестиционните  
възможности . Освен  това, такива  споразумения  ще са най-добрият  начин  за 
осигуряване  на честна  конкуренция  и високи  стандарти  на сигурност , 
безопасност  и защита  на околната  среда  чрез насърчаване  на регулаторно  
сътрудничество  и сближаване .  
Поради  това Европейската  комисия  предложи  да се стартират  целеви  
преговори  с оглед  постигане  на всестранни  авиационни  споразумения  в 
главните  региони  на света , с цел засилване  перспективите  за утвърждаване  на 
европейската  индустрия  и гарантиране  на честна  конкуренция , стремейки  се 
същевременно  с това и към реформи  в международната  гражданска  авиация . 
1.2. С пазарноориентираната  си икономическа  и транспортна  политика  и с високите  
си регулаторни  стандарти , Канада  е силен  кандидат  за споразумение  за 
въздушен  транспорт  с Европейската  общност  от ново  поколение . Въздушният  
трафик  между  ЕС и Канада  се е удвоил  между  2000 г. и 2005 г., и Канада  е 
водещ  авиационен  партньор  на ЕС. През  2005 г. между  ЕС и Канада  са 
пътували  8,5 милиона  пътници2. 
1.3. Новото  канадско  правителство  заяви  готовността  си да започне  преговори  с 
Европейския  съюз  с оглед  либерализиране  на авиационните  връзки , които  към 
момента  са основани  на двустранни  споразумения  за извършване  на въздушни  
услуги  между  държавите -членки  и Канада . 
Едно  споразумение  за либерализиране  на въздушния  транспорт  с Канада  би 
донесло  икономически  ползи  на въздушните  превозвачи , летищата , пътниците , 
товародателите , туристическата  индустрия  и икономиката  като цяло  както  в 
пределите  на Европейския  съюз , така и в Канада . Според  икономическо  
проучване , извършено  по инициатива  на Комисията , след  отварянето  на 
пазарите  могат  да се очакват  над девет  милиона  допълнителни  пътници .. Освен  
това, едно  открито  авиационно  пространство  вероятно  ще генерира  поне  72 
млн. EUR печалба  за потребителите . Споразумението  още повече  ще укрепи  
трансатлантическите  икономически  връзки  и ще допълни  авиационното  
споразумение  между  САЩ  и Европейския  съюз . В допълнение , и също  толкова  
                                                 
1 COM (2005) 79 окончател eн от 11.3.2005 г. 
2 Данни  от Евростат . 
 
BG 3   BG важно , то ще бъде  основен  етап по пътя  към международна  реформа  на 
регулаторната  рамка , ръководеща  сектора  на въздушния  транспорт . 
1.4. Поради  това, с настоящото  съобщение  Комисията  препоръчва  Съветът  да я 
упълномощи  да договори  от името  на Европейската  общност  всестранно  
споразумение  за открито  авиационно  пространство  с Канада . Това  би съчетало  
отварянето  на пазара  с паралелен  процес  на регулаторно  сътрудничество  и 
сближаване , особено  в приоритетните  области , като сигурност  на 
въздухоплаването , безопасност , защита  на околната  среда , защита  на 
пътниците  и прилагане  на правилата  за конкуренция , осигуряващи  изравняване  
на възможностите  и справедливи  и равни  условия  на конкуренция .  
2. СЪЩЕСТВУВАЩА  РЕГУЛАТОРНА  РАМКА  ЗА ВЪЗДУШНИ  УСЛУГИ  МЕЖДУ  
ЕВРОПЕЙСКАТА  ОБЩНОСТ  И КАНАДА  
Двустранни  споразумения  за въздушни  услуги  между  държавите -членки  на ЕС и 
Канада  
2.1. Понастоящем  въздушният  транспорт  между  Канада  и ЕС се ръководи  от 17 
двустранни  споразумения  за въздушни  услуги . Към момента  няма  
споразумения  за въздушни  услуги  между  Канада  и другите  8 държави -членки  
на ЕС3. 
Съществуващите  споразумения  за въздушни  услуги  между  държавите -членки  
на ЕС и Канада  не позволяват  на авиокомпаниите , пътниците  и превозвачите  да 
се възползват  максимално  от предимствата  на отворените  пазари . Освен  това, 
между  тези споразумения  има значителни  различия , които  установяват  една  
небалансирана  рамка  за въздушни  услуги  между  ЕС и Канада , тъй като не 
всички  споразумения  са либерални  в еднаква  степен  по отношение  на 
свободите  и наличните  капацитети . Някои  споразумения  все още предвиждат  
определяне  на капацитет  за директни  връзки  между  Канада  и ЕС. Доста  
двустранни  споразумения  все още ограничават  броя  на авиокомпаниите , които  
могат  да бъдат  определени , и включват  рестриктивни  разпоредби  относно  
тарифите . Тези  различия  в двустранните  споразумения  за въздушни  услуги  с 
Канада  водят  до неравенства  във възможностите , с които  разполагат  
въздушните  превозвачи  на Общността . Членовете  относно  тарифата  в 
споразуменията  с Канада  са сред  най-подробните  и комплексни  в света . Канада  
е една  от сравнително  малкото  държави , които  все още поддържат  строг  
контрол  върху  тарифите  за въздушен  превоз , което  води  до по-високи  разходи  
за компаниите  и потребителите .  
2.2. Подобно  на повечето  двустранни  споразумения  за въздушни  услуги , 
съществуващите  между  държавите -членки  на ЕС и Канада  двустранни  
споразумения  за въздушни  услуги  съдържат  ограничения  по отношение  на 
националността , които  са признати  за незаконни  от Съда  на Европейските  
общности . Всяко  споразумение  между  ЕС и Канада  трябва  да позволява  на 
всяка  авиокомпания  от ЕС да извършва  полети  до Канада , от която  и да е 
                                                 
3 Кипър , Естония , Латвия , Литва , Люксембург , Малта , Словакия  и Словения  не са сключили  
двустранни  споразумения  за въздушни  услуги  с Канада .  
 
BG 4   BG държава –членка  на ЕС, в която  тя е установена . Първата  стъпка  в преговорите  
трябва  да има за цел възстановяването  на правната  сигурност  за въздушните  
услуги  между  Канада  и ЕС. 
Рамката  за въздушен  транспорт  в Канада  
2.3. От известно  време  Канада  обмисля  либерализиране  на авиационната  си 
политика . През  последните  месеци  Канада  премина  към по-открита  авиационна  
политика , за да насърчи  пътуването , търговията  и туризма . Сключени  са 
либерални  споразумения  за извършване  на въздушни  услуги  с двата  най-важни  
международни  пазара  – САЩ  и Обединеното  кралство . Новите  споразумения , 
договорени  с Обединеното  кралство  през април  2006 г., отстраниха  
съществуващите  тарифни  ограничения , за да отговорят  по-добре  на пазарното  
търсене  и дадоха  права  на пета свобода  на трети  страни . Последните  изявления  
от въздухоплавателната  индустрия  показват , че тя разглежда  либерализацията  
много  по-благосклонно , отколкото  преди  пет години . Има 
широкоразпространено  разбиране , че едно  трансатлантическо  открито  
въздушно  пространство  без участието  на Канада  няма  да е в полза  на 
канадските  въздушни  превозвачи4. 
2.4. Не е изненада , че най-важният  международен  авиационен  партньор  на Канада  
са Съединените  американски  щати . Според  данните  на Канада , миналата  
година  между  двете  страни  са пътували  18,6 милиона  души . През  2005 г. 
Канада  и САЩ  разшириха  съществуващото  между  тях споразумение  за 
извършване  на въздушни  услуги  и още повече  отвориха  пазара . 
Споразумението  обаче  не даде  права  за каботаж  (извършване  на превоз  между  
две точки  в пределите  на друга  страна ), нито  за операции  по седмата  свобода  
(единични  услуги  между  две страни  извън  страната  на седалище ). 
2.5. Въздушният  пазар  в Канада  е доминиран  от Air Canada, бившият  национален  
превозвач . След  сливането  си с Canadian Airlines през 1999 г., през 2004 г. Air 
Canada беше  17-а по големина  авиокомпания  в света  по брой  превозени  
пътници . Air Canada е член  на Star Alliance и е собственост  на Air Canada Group 
– холдингова  компания , която  притежава  и други  дъщерни  предприятия  на Air 
Canada като Air Canada Jazz и Air Canada Ground Handling. Air Canada 
предвижда  значителна  модернизация  на флота . Вторият  по големина  въздушен  
превозвач  в Канада  е нискобюджетният  превозвач  WestJet, който  държи  33% от 
вътрешния  пазар  на Канада  и също  работи  на трансграничния  пазар . На 
международния  пазар  чартърният  превозвач  Air Transat започна  да извършва  
редовни  полети  до ЕС и предлага  48 полета  седмично  до Европа  от различни  
канадски  летища . 
2.6. Според  Закона  за транспорта  на Канада , поне  75% от правата  на глас на една  
авиокомпания  трябва  да се притежават  и контролират  от канадци . С 
правителствена  разпоредба  може  да се определи  по-малък  процент . Освен  това 
една  компания  трябва  да е „фактически “ контролирана  от канадци . Обаче  в 
                                                 
4 Доклад  на McGill/Concordia относно  международната  авиационна  политика  за Канада . Монреал , 
2005, стр. 298. 
 
BG 5   BG Канада  текат  дискусии  относно  облекчаване  на ограниченията  върху  чуждата  
собственост  и контрол .  
2.7. Центърът  на Air Canada, летище  Торонто , обработва  над 28,6 милиона  пътници  
годишно . Летищните  такси  в Торонто  са много  високи  и го правят  едно  от най-
скъпите  летища  в света . Други  важни  летища  са Отава , Монреал , Калгари  и 
Ванкувър . Канадските  летища  се управляват  по дългосрочни  договори  за наем  
от летищните  власти  и трябва  да плащат  наеми  на Федералното  правителство  в 
замяна  на правото  да събират  приходи . 
2.8. Канадската  авиокосмична  индустрия  е с дългогодишна  традиция  и през 2002 г. 
в нея работеха  79 000 души . Най-известният  производител  на самолети  в 
Канада  е Bombardier, който , след  включването  на бившата  корпорация  LearJet 
Corporation, стана  един  от двата  основни  производители  на регионални  
реактивни  летателни  апарати  в света .  
2.9. Канадският  авиационен  регулаторен  орган  е министерството  на транспорта  на 
Канада  (Transport Canada), с подкрепата  на Канадската  национална  агенция  по 
транспорта  (CTA), която  е отговорна  за издаването  на лицензи . Transport 
Canada е отговорна  за международните  връзки , сигурността , безопасността  и 
екологичните  разпоредби , свързани  с транспорта . Услугите  по въздушния  
трафик  се предоставят  от Nav Canada, частен  доставчик  на услуги . В сферата  на 
конкуренцията , Канадското  бюро  по конкуренцията  действа  под надзора  на 
министерството  на индустрията .  
3. ПО-НАТАТЪШНО  УКРЕПВАНЕ  НА ВРЪЗКИТЕ  МЕЖДУ  ЕВРОПЕЙСКИЯ  СЪЮЗ  И 
КАНАДА  
3.1. Канада  има близко  и продължително  политическо  партньорство  с Европейския  
съюз . Връзката  между  Европейския  съюз  и Канада  се характеризира  с общи  
ценности  и сходни  глобални  цели .  
3.2. През  1976 г. Европейската  икономическа  общност  и Канада  подписаха  рамково  
споразумение  за икономическо  сътрудничество  – първото  официално  
споразумение  от този вид между  ЕО и индустриализирана  партньорска  страна . 
Както  ЕС, така и Канада  са ангажирани  със съживяването  на глобалния  
икономически  растеж  и предприеха  нов вид търговско  споразумение  – 
Споразумение  за засилване  на търговията  и инвестициите , за да отстранят  
регулаторните  пречки  и да подобрят  инвестициите  в пазарите  си. В съвместна  
политическа  декларация  и план  за действие , приети  през 1996 г., двете  страни  
се съгласиха  да засилят  сътрудничеството  в областта  на сигурността  на 
въздухоплаването  и управлението  на въздушния  трафик .  
3.3. През  2005 г. Европейската  общност  и Канада  парафираха  Споразумение  
относно  сигурността  на гражданската  авиация , предвиждащо  взаимно  
приемане  на одобренията  и изпитанията  относно  летателната  годност , защитата  
на околната  среда , оборудването  за поддръжка  на самолетите  и продължителна  
летателна  годност .  
 
BG 6   BG 4. ИКОНОМИЧЕСКИ  ПОЛЗИ  ОТ ВСЕСТРАННО  СПОРАЗУМЕНИЕ  ЗА ВЪЗДУШНИЯ  
ТРАНСПОРТ  МЕЖДУ  ЕВРОПЕЙСКАТА  ОБЩНОСТ  И КАНАДА  
4.1. Около  8,5 милиона  пътници  са превозени  през 2005 г. между  Европейския  съюз  
и Канада , с 9% повече  от 2004 г. Това  прави  Канада  един  от най-големите  
пазари  на въздушен  транспорт  на дълги  разстояния  за Европейския  съюз . Като  
капацитет  на предлагани  места  Канада  е петият  по големина  авиационен  пазар  
за въздушните  превозвачи  от ЕО след  САЩ , Швейцария , Турция  и Норвегия . 
За Канада  ЕС е вторият  по важност  международен  авиационен  пазар  след  
САЩ . Докато  на трансграничния  трафик  със САЩ  се дължат  почти  половината  
от пътуванията  по въздух  до и от Канада , на европейските  страни  се дължат  
27% от общия  брой  международни  пътувания  на Канада . Това  включва  
европейския  трафик  през САЩ . Сред  другите  важни  партньори  са Австралия , 
Япония , Южна  Корея  и Китай . От 1991 г. международният  (извън  САЩ ) 
трафик  нараства  с 5% годишно  и има по-високи  темпове  на растеж  от 
трансграничния  (трафикът  до САЩ ) и вътрешния  трафик . Основните  пазарни  
двигатели  са туризмът  (входящ  и изходящ ), както  и здравите  бизнес  и 
търговски  връзки  между  двете  страни . Около  47% от международните  пътници  
от и до Канада  са туристи . Трафикът  ЕС – Канада  включва  значителни  обеми  
пътници  по чартъри  през летния  период .  
4.2. Великобритания  (3,6 милиона  пътници  през 2005 г.), Германия  и Франция  (1,5 
милиона  пътници  от всяка  страна ) и Холандия  (750 000 пътници ) са най-
важните  за Канада  национални  пазари  на ЕС. На тези четири  пазара  се дължат  
около  74% от общия  трафик  между  ЕС и Канада . Между  2000 и 2005 година  
честотата  на полетите  между  Канада  и ЕС почти  се е удвоила . Новите  услуги , 
конкретно  фокусирани  върху  новите  държави -членки  и върху  Централна  
Европа , и услугите  към по-рано  силните  пазари  във Великобритания , Германия  
и Франция  почти  са се удвоили . Трасето  Лондон  Хийтроу  – Торонто  е деветото  
най-натоварено  в света . Добавени  се допълнителни  връзки  между  
второстепенните  летища  в Канада  и ЕС в полза  на тези летища  и 
потребителите .  
Ползи  и добавена  стойност  на общностния  подход   
4.3. Със своята  съвременна  регулаторна  рамка  и пазарноориентирана  икономическа  
и транспортна  политика  Канада  е явен  кандидат  за задълбочаване  на 
авиационните  отношения  с Общността  в сферата  на откритото  авиационно  
пространство  както  по отношение  на пазарния  достъп , така и по отношение  на 
регулаторното  сътрудничество  и сближаване  между  ЕС и Канада . Засиленото  
регулаторно  сътрудничество  между  ЕС и Канада  би улеснило  още повече  
услугите  във въздушното  пространство  между  ЕС и Канада . Канада  също  като 
ЕС има много  високи  стандарти  за сигурност  и безопасност . Съществуват  
много  сходства  в регулаторния  подход , които , ако бъдат  съчетани  в едно  
всестранно  споразумение , ще доведат  до по-голяма  ефикасност  за индустрията . 
В сферата  на организацията  и регулацията  на ръководството  на въздушното  
движение , канадската  система  е близка  до европейската . По отношение  на 
авиационната  сигурност  и безопасност , високите  стандарти  от двете  страни  ще 
дадат  възможност  за ефективно  сътрудничество . Предвижданото  двустранно  
споразумение  за безопасност  между  Общността  и Канада  подчертава  
готовността  на двете  страни  взаимно  да признаят  процедурите  и стандартите  
 
BG 7   BG си. В сферата  на сигурността  на авиацията , сътрудничеството  с канадските  
органи  за безопасност  на въздушния  транспорт  ще се стимулира  чрез 
споразумението . 
4.4. Либерализирането  на въздушния  трафик  между  Канада  и ЕС ще създаде  
значителни  ползи  за пазарите , които  все още се ръководят  от ограничителни  
споразумения  за извършване  на въздушни  услуги  между  държавите -членки  и 
Канада . То би могло  да отстрани  съществуващите  ограничения  на капацитета  и 
на цените  и следователно  да отвори  нови  възможности  за индустрията  и 
потребителите . Отстраняването  на съществуващите  географски  рестрикции  
(ограничен  брой  точки ) може  допълнително  да увеличи  броя  на услугите  
между  ЕС и Канада . В частност  ограниченията  към Западния  бряг  (Ванкувър ) и 
към няколко  държави -членки  на ЕС трябва  да се вдигнат . И накрая , ще се 
появят  нови  пазари , най-вече в Централна  Европа , между  Канада  и онези  
държави -членки , които  все още нямат  споразумение  за извършване  на 
въздушни  услуги .  
4.5. Ясните  потенциални  ползи  от споразумение  за открито  авиационно  
пространство  с Канада  се потвърждават  от неотдавнашно  икономическо  
проучване , проведено  от независими  консултанти . Резултатите  от това 
проучване  показват , че през петте  години  след  отварянето  на пазара  могат  да се 
очакват  допълнително  над 9 милиона  пътници  – споразумението  ще даде  
тласък  за 20% ръст  в броя  на пътниците  през този период . През  първата  година  
броят  на пътниците  вероятно  ще се увеличи  с 500 000. В допълнение  откритото  
авиационно  пространство  може  да генерира  потребителска  печалба  от поне  72 
млн. EUR чрез по-ниски  такси  и да създаде  3700 работни  места  още през  
първата  година . Проучването  потвърждава , че регулаторната  и политическата  
рамка  за въздушния  транспорт  в Канада  ще даде  възможност  на Общността  да 
постигне  типово  споразумение , което  в резултат  ще доведе  до по-високи  нива  
на регулаторно  сближаване  и нови  възможности  за индустрията  и за 
потребителите  в ЕС . Едно  открито  авиационно  пространство  (ОАП ) с Канада  
би увеличило  конкурентоспособността  на авиокомпаниите  от ЕС на 
Северноатлантическия  пазар . То би довело  до увеличаване  на директните  
полети  между  ЕС и Канада  и до по-добро  разпределение  на въздушния  трафик . 
Освен  това проучването  подчертава , че едно  ОАП  би дало  възможност  на 
авиокомпаниите  да създадат  по-близки  връзки  с въздушните  превозвачи  от 
другата  страна  и чрез отстраняването  на инвестиционните  ограничения , да 
извършват  стратегически  инвестиции . Такива  инвестиции  биха  осигурили  
възможност  за реализация  на нови  икономии  с размер  и обхват , позволяващи  
на превозвачите  от ЕС да се обърнат  към пазари , които  иначе  не биха  били  
жизнени  от търговска  гледна  точка .  
4.6. Поради  икономическите  ползи  от либерализирането  на въздушния  транспорт  
като цяло , различни  заинтересовани  страни  често  са подчертавали  важността  
на една  реформа  на регулаторната  рамка  за международен  въздушен  транспорт , 
включително  Международната  асоциация  за въздушен  транспорт  (“IATA”)5, 
която  представлява  интересите  на международните  авиокомпании , и 
                                                 
5 Брифинг  от обща  пресконференция  на IATA, 14 декември  2004 г.: “Превозвачите  имат  нужда  
от свобода , за да извършват  икономическа  дейност  там, където  съществуват  пазари ”. 
 
BG 8   BG Международната  търговска  камара  (“ICC”)6, представляваща  интересите  на 
бизнес  общността . 
4.7. Доста  встрани  от правните  проблеми , които  биха  останали  неразрешени , 
запазването  на статуквото  би лишило  пазара  ЕС – Канада  от възможността  за 
растеж , наблюдавана  в други  примери  на отваряне  на пазарите  за въздушен  
транспорт . Продължителното  негативно  влияние  на по-рестриктивните  
двустранни  споразумения , включително  относно  ценообразуването , би 
ограничило  развитието  на определен  брой  превозвачи  и поради  това би създало  
смущения  във вътрешния  пазар  на ЕС. Пазарът  ЕС – Канада  също  би могъл  да 
понесе  съществени  загуби , тъй като другите  пазари  ще продължат  с 
либерализацията , за да използват  мрежовата  структура  на международното  
въздухоплаване . 
4.8. В частност , авиокомпаниите  на ЕС могат  да попаднат  в неизгодно  положение  в 
сравнение  с превозвачите  от Канада  и САЩ , ако не се отвори  пазарът  ЕС – 
Канада  до същата  степен  като пазарите  САЩ  – Канада  и ЕС – САЩ . След  
неотдавнашното  споразумение  за открити  небеса  между  Канада  и САЩ , 
превозвачите  от САЩ  ще се ползват  от значителен  достъп  до пазара  ЕС – 
Канада  чрез правата  както  по пета, така и по шеста  свобода . Конкурентната  
позиция  на въздушните  превозвачи  от ЕС би се засилила  значително , ако могат  
да се ползват  не само  от неограничен  достъп  до пазара  ЕС – Канада , но също  и 
от достъп  до пазара  САЩ  – Канада . Предвижданите  споразумения  за въздушен  
транспорт  биха  предоставили  на авиокомпаниите  от ЕС права  за опериране  по 
петата  свобода  между  САЩ  и Канада , но е необходимо  такива  права  да бъдат  
получени  и от Канада , за да могат  авиокомпаниите  от ЕС да се възползват  от 
тези възможности . Като  се вземе  предвид  развиващата  се интеграция  между  
авиационните  пазари  на ЕС и САЩ , от една  страна , и авиационните  пазари  на 
Канада  и САЩ , от друга  страна , има смисъл  да се разшири  тази интеграция  и 
към пазара  ЕС – Канада . 
5. ЗАКЛЮЧЕНИЯ : ЗНАЧИТЕЛНА  ДОБАВЕНА  СТОЙНОСТ  НА БЪДЕЩО  СПОРАЗУМЕНИЕ  
ЗА ВЪЗДУШЕН  ТРАНСПОРТ  ЕС – КАНАДА  
5.1. Неотдавна  Канада  прояви  интерес  към стартиране  на преговори  за всестранно  
споразумение  за въздушен  транспорт  с Европейската  общност . ЕС трябва  да 
отговори  благосклонно  и да се опита  да извлече  полза  от интереса  на Канада . 
За да се отстранят  правните  проблеми  в двустранните  споразумения  за 
извършване  на въздушни  услуги , приоритетно  трябва  да се договори  
хоризонтално  споразумение . 
Една  осъвременена  рамка  за въздушен  транспорт  между  ЕС и Канада  предлага  
значителни  нови  възможности  за засилване  на въздушния  транспорт  на базата  
на конкурентна  и изравнена  като условия  среда . В допълнение , тя още повече  
ще укрепи  вече съществуващите  търговски  и политически  връзки  между  ЕС и 
Канада .  
                                                 
6 Вж. препоръки  на ICC относно  преговори  между  САЩ  и Европейския  съюз  за отваряне  на 
авиационните  пазари .  
 
BG 9   BG Моделът  на партньорство  във въздушния  транспорт  между  Европейския  съюз  и 
Канада  е вдъхновен  от амбицията  да се приеме  програма  за реформа  на 
международно  ниво . Появилото  се в резултат  на това споразумение  за 
либерализиране  на въздушния  транспорт  между  Европейската  общност  и 
Канада , ще замени  съществуващите  двустранни  споразумения  за извършване  
на въздушни  услуги  между  Канада  и държавите -членки  на ЕС и ще установи  
съвременна  рамка  за извършване  на въздушни  услуги  между  ЕС и Канада  с 
максимално  открит  пазарен  достъп  и възможно  най-високи  регулаторни  
стандарти . Така  то би могло  да е модел  за разширено  партньорство  в областта  
на въздушния  транспорт  с други  трети  страни . С оглед  на планираното  
създаване  на открито  авиационно  пространство  между  САЩ  и ЕС, 
авиационните  връзки  между  Канада  и ЕС също  трябва  да се модернизират , така 
че да заменят  съществуващата  смесица  от частично  рестриктивни  двустранни  
споразумения  с един  напълно  интегриран  подход .  
5.2. Преговорите  за споразумение  за открито  авиационно  пространство  с Канада  би 
трябвало  да целят  откриването  както  на пазарен  достъп , така и на 
инвестиционни  възможности . Взаимното  отваряне  на пазарен  достъп  с Канада  
вече бе приложено  от някои  държави - членки . Няколко  споразумения  обаче  все 
още са доста  рестриктивни . Тази  небалансирана  рамка  е довела  до неравенства  
във възможностите  на въздушните  превозвачи  на Общността , които  не са 
съвместими  с равните  възможности  за всички  въздушни  превозвачи  на 
Общността  в Единния  пазар . Очакваните  икономически  ползи  от такова  
споразумение  бяха  показани  в едно  неотдавнашно  проучване . Едно  всестранно  
споразумение  относно  въздушния  транспорт  на общностно  ниво  би направило  
авиационните  връзки  на Общността  с Канада  последователни  и би дало  равни  
права  и възможности  за всички  превозвачи  на Общността  за извършване  на 
въздушни  услуги  към Канада .  
Освен  това то би създало  нови  пазарни  възможности  за въздушните  превозвачи  
в онези  държави -членки , които  към момента  нямат  права  за въздушен  
транспорт  от и до Канада .  
5.3. Споразумението  между  Европейския  съюз  и Канада  ще трябва  да поддържа  и 
засили  високите  стандарти  на сигурност , безопасност  и защита  на околната  
среда  за извършване  на въздушни  услуги . В сферата  на авиационната  
сигурност  вече беше  договорено  конкретно  споразумение .  
По отношение  на въпросите , свързани  с околната  среда , споразумението  трябва  
да е в съответствие  с ангажимента  на ЕС за устойчиво  развитие . Отделно  от 
икономическите  ползи , подчертани  по-горе, очакваният  растеж  на въздушния  
трафик  ще има и нежелани  странични  ефекти , особено  върху  качеството  на 
въздуха  и нивата  на шума  около  летищата  и чрез неговия  влияние  върху  
глобалната  промяна  на климата . Важно  е, че споразумението  не ограничава  
способността  на ЕС да прилага  регулаторни  или икономически  инструменти , за 
да намали  тези неблагоприятни  ефекти .  
Защитата  на честната  конкуренция  е друг  ключов  въпрос  на пазарите  с открито  
авиационно  пространство . Чрез  постигане  на по-високи  нива  на регулаторно  
сближаване , едно  всестранно  споразумение  за въздушния  транспорт  между  
 
BG 10   BG Общността  и Канада  би осигурило  конкурентна  среда  с изравнени  условия , за 
да се избегне  нарушаването  на конкуренцията . 
Регулаторно  сближаване  може  да бъде  постигнато  само  на общностно  ниво . 
Канада  и Общността  вече са предприели  първите  стъпки  към високо  ниво  на 
регулаторно  сближаване  и това партньорство  може  да се развива  прогресивно  
към едно  открито  авиационно  пространство  между  Европейската  общност  и 
Канада . Резултатът  на предложеното  ново  партньорство  би изпратил  ясен  
сигнал  към трети  страни  да се присъединят  към тенденцията  за по-гъвкава  
международна  рамка  на въздушния  транспорт . 
5.4. В светлината  на гореизложеното , Европейската  комисия  следователно  
препоръчва  на Съвета  да я упълномощи  да започне  преговори  с Канада , с цел 
подписване  на всестранно  споразумение  за въздушния  транспорт . 
5.5. Комисията  ще работи  в тясно  сътрудничество  с държавите -членки  и всички  
съответни  заинтересовани  страни  за по-нататъшно  развитие  и постигане  на 
целите , изложени  в преговорните  директиви .